### Beslutning

Victor Kjær, Ludvig Sørensen, Pernille Bertelsen, Mikael Olesen og Sille Nissen kunne tiltræde indstillingen i overensstemmelse med Magistratens anbefaling.

Nina Jacobsen og James Bach tog forbehold for en drøftelse med gruppen.

Offentlig fremlæggelse af forslag til lokalplan 1143 Etageboliger ved [adresse], [adresse] samt Tillæg nr. 92 til kommuneplan 2017.

### Resumé

Lokalplanen omfatter et område på [adresse] i den nordlige del af [adresse].

Lokalplanområdet, der er ca. 6.600 m² stort, var ved planens udarbejdelse privat ejet. Området ligger i byzone. Området rummer i dag ti villaer i 1-2 etagers højde, som forudsættes nedrevet ved en gennemførelse af lokalplanens byggemuligheder.

Lokalplanen er udarbejdet på baggrund af et ønske fra en privat udvikler, som ønsker at ændre området fra et villaområde til et område med etageboliger i varierede højder på 3-6 etager.

Inden for lokalplanområdet må der opføres i alt 12.800 m² bebyggelse. Der forventes opført ca. 233 etageboliger i varierende størrelse. I lokalplanen er der fastlagt bestemmelser om at min. 30% af bruttoetagearealet skal etableres som familie-egnede boliger, i overensstemmelser med Kommuneplanen. Lokalplanforslaget er i overensstemmelse med Kommuneplanens overordnede mål men ikke med kommuneplanens konkrete rammer. Der er derfor udarbejdet et tillæg nr. 92 til Kommuneplanen.

I Kommuneplantillægget ændres rammebestemmelserne fra ’lav bolig’ til ’etagebolig’. Samtidig øges den maksimale bebyggelsesprocent fra 30-40% til 205%, og det maksimale etageantal øges til 6 etager.

I den forudgående offentlige høring om kommuneplanændringen, fra 28. februar - 20. marts 2020, er der modtaget i alt 17 bemærkninger. Emnerne i høringssvarene er et aflyst borgermøde, bekymring for højere byggeri og skyggegener, trafik og parkering, arkitektonisk tilpasning, ønske om at bevare et mangfoldigt lokalområde med boliger af forskellig størrelse/type, erhverv og fælles/udadvendte faciliteter.

Der foreligger et udkast til en udbygningsaftale, hvori den private udvikler forpligter sig til at bekoste to infrastrukturanlæg i form af:

* Etablering af fortov langs sydsiden af [adresse].
* Nedlæggelse af eksisterende overkørsler til villaer med overkørsel til [adresse] og reetablering af rabatter, fortov og opstribning.

### Indstilling

Det indstilles:

At 1) forslag til lokalplan nr. 1143 godkendes til offentlig fremlæggelse,

At 2) forslag til Tillæg nr. 92 til Kommuneplan 2017 godkendes til offentlig fremlæggelse,

At 3) forslag til udbygningsaftale godkendes til offentlig fremlæggelse,

At 4) bemærkninger fra den forudgående offentlige høring besvares, som det fremgår af indstillingens afsnit 5.8 samt bilag 5.

### Sagens forløb

06-01-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 11-01-2021 Magistraten

Fremsendes til [adresse] med bemærkning, at Magistraten i mødet den 11. januar 2021 anbefaler, at byrådet tiltræder Magistratsafdelingen for Teknik og Miljøs indstilling af 15. december 2020.

Nina Lauridsen tog forbehold.

Henvendelse fra Christiansbjerg Fællesråd lægges på sagen til byrådsbehandlingen.

Der blev stillet spørgsmål til almene boliger. Der var en generel drøftelse af behovet for ungdomsboliger og balancen mellem ungdoms- og familieboliger. I forlængelse af budgetforliget udarbejdes en generel boligpolitisk redegørelse, som bl.a. adresserer dette tema.

 20-01-2021 [adresse]
Fremsendes til Teknisk Udvalg til behandling i henhold til beslutning i byrådets møde den 20. januar 2021.
 01-02-2021 Teknisk Udvalg

Victor Kjær, Ludvig Sørensen, Pernille Bertelsen, Mikael Olesen og Sille Nissen kunne tiltræde indstillingen i overensstemmelse med Magistratens anbefaling.

Nina Jacobsen og James Bach tog forbehold for en drøftelse med gruppen.

 24-02-2021 [adresse]
Beslutning ikke frigivet